Երիտասարդ գիտնականների աջակցության ծրագիրը կազմակերպում է Համահայկական գիտական համաժողով՝ նվիրված Հայաստանի անկախության 25-ամյակին։ Համաժողովի շրջանակներում իրենց դասախոսություններով հանդես կգան հայազգի անվանի գիտնականներ աշխարհի մի շարք երկրներից։ Դասախոսությունները ներառում են կենսաբանության, աստղագիտության, մաթեմատիկայի և համակարգչային գիտությունների, ֆիզիկայի և քիմիայի ոլորտները։ Համաժողովը տեղի կունենա Երևանի Մաշտոցի անվան Մատենադարանի գիտահետազոտական մասնաշենքի դահլիճում՝ ս․թ․ սեպտեմբերի 22-23-ը։